# Izvedba ilustratorskega modula

# Arjan Pregl

Pri projektu "Vključujemo in aktiviramo!" sem prevzel vlogo likovnega mentorja. Skupaj s pisateljem Tonetom Partljičem sva bila dodeljena v  Zavod za prestajanje kazni zapora Maribor.

Ideja, ki sem jo skozi likovne vaje skušal izpeljati, je bila, da približam likovni način razmišljanja ljudem, ki (večinoma) niso risali že od osnovne šole. Da spoznajo osnove likovnih zakonitosti, obenem pa, da poskušajo najti kreativnost v sebi na mestih, kjer že dolgo niso iskali.

Pri vajah smo izhajali iz knjig, ki so jih pred tem prebrali, a naš poudarek ni šel v smeri ilustriranja, ampak v raziskovanje raznolikih možnosti neverbalnega izražanja skozi likovnost. Kot primere in izhodišča smo vzeli dela klasične likovne umestnosti, pa tudi stripa, karikature in političnega plakata.

Namen torej ni bil, da bi na koncu nujno ustvarjali risarske mojstrovine, kar bi bilo v danih časovnih okvirih tako rekoč nemogoče, ampak bolj to, da bi skozi kreativnost vplivali na druga področja svojega življenja, nenazadnje na veščine, ki bi jim omogočale polnejšo vključevanje v aktivno družbeno življenje izven zapora."